title: A Bizottság (EU) 2016/435 végrehajtási rendelete (2016. március 22.) a cukorágazatra vonatkozóan a 891/2009/EK rendelettel megnyitott vámkontingensek szerinti behozataliengedély-kérelmek benyújtásának felfüggesztésére vonatkozó rendelkezés visszavonásáról

text:
               23.3.2016

               HU

               Az Európai Unió Hivatalos Lapja

               L 76/34

         A BIZOTTSÁG (EU) 2016/435 VÉGREHAJTÁSI RENDELETE
   (2016. március 22.)
   a cukorágazatra vonatkozóan a 891/2009/EK rendelettel megnyitott vámkontingensek szerinti behozataliengedély-kérelmek benyújtásának felfüggesztésére vonatkozó rendelkezés visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 188. cikke (1) és (3) bekezdésére,
   mivel:

               (1)

               A 891/2009/EK bizottsági rendelet (2) a cukorágazati termékek behozatalát illetően éves vámkontingenseket nyitott meg.

               (2)

               Az (EU) 2015/1733 bizottsági végrehajtási rendelet (3) a 09.4321 tételszámra vonatkozó behozataliengedély-kérelmek benyújtását 2015. szeptember 29-től felfüggesztette.

               (3)

               A fel nem használt és/vagy csak részben felhasznált behozatali engedélyekre vonatkozó értesítések alapján az említett tételszám vonatkozásában ismét rendelkezésre állnak felhasználható mennyiségek. Ezért a 891/2009/EK rendelet 5. cikke (2) bekezdésének megfelelően az engedélykérelmek felfüggesztését vissza kell vonni.

               (4)

               Az intézkedés hatékonyságának biztosítása érdekében indokolt előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   A 09.4321 tételszámra vonatkozó behozataliengedély-kérelmek benyújtásának az (EU) 2015/1733 rendelet által bevezetett felfüggesztése visszavonásra kerül.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. március 22-én.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 347., 2013.12.20., 671. o.

      (2)  A Bizottság 2009. szeptember 25-i 891/2009/EK rendelete a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).

      (3)  A Bizottság 2015. szeptember 28-i (EU) 2015/1733 végrehajtási rendelete a cukorágazatra vonatkozóan a 891/2009/EK rendelettel megnyitott vámkontingensek keretében 2015. szeptember 8. és 14. között benyújtott behozataliengedély-kérelmek tárgyát képező mennyiségekre alkalmazandó elosztási együttható rögzítéséről és az ilyen engedélyek iránti kérelmek benyújtásának felfüggesztéséről (HL L 252., 2015.9.29., 40. o.).


title: A Bizottság (EU) 2016/129 végrehajtási rendelete (2016. február 1.) a 37/2010/EU rendeletnek a „Tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyag tekintetében történő módosításáról (EGT-vonatkozású szöveg)

text:
               2.2.2016

               HU

               Az Európai Unió Hivatalos Lapja

               L 25/44

         A BIZOTTSÁG (EU) 2016/129 VÉGREHAJTÁSI RENDELETE
   (2016. február 1.)
   a 37/2010/EU rendeletnek a „Tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő uniós felhasználásra szánt farmakológiai hatóanyagok maximális maradékanyag-határértékét (a továbbiakban: MRL) rendelet útján kell megállapítani.

               (2)

               A 37/2010/EU bizottsági rendelet (2) mellékletének 1. táblázata felsorolja a farmakológiai hatóanyagokat és állati eredetű élelmiszerekben előforduló MRL-jeik szerinti osztályozásukat.

               (3)

               A „tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyag jelenleg nem szerepel az említett táblázatban.

               (4)

               Az Európai Gyógyszerügynökséghez (a továbbiakban: EMA) kérelem érkezett a „tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyagra vonatkozó MRL-ek méz tekintetében történő megállapítására.

               (5)

               Az EMA-nak az állatgyógyászati készítmények bizottsága véleményén alapuló ajánlása szerint az emberi egészség védelme érdekében nincs szükség MRL-t megállapítani a „tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyagra a méz tekintetében.

               (6)

               A 470/2009/EK rendelet 5. cikke szerint az EMA-nak meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

               (7)

               Mivel a mézben lévő szermaradékok nem vesznek részt azon metabolikus folyamatokban, amelyeknek azok más állati eredetű élelmiszerekben adott esetben ki lehetnek téve, az EMA arra a következtetésre jutott, hogy az MRL-re vonatkozó ajánlásnak a „tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)” anyagra történő extrapolációja nem helyénvaló.

               (8)

               A 37/2010/EU rendeletet ezért ennek megfelelően módosítani kell.

               (9)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. február 1-jén.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázata a következő anyagra vonatkozó bejegyzéssel egészül ki betűrend szerinti sorrendben:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Tisztított félkemény Humulus lupulus L. kivonat, amely körülbelül 48 % béta-savat tartalmaz (káliumsók formájában)

                     NEM ALKALMAZHATÓ

                     Méhek

                     Nincs szükség maximális maradékanyag-határértékre

                     Méz

                     NINCS ADAT

                     Paraziták elleni hatóanyagok/ektoparaziták elleni hatóanyagok”


title: A Bizottság (EU) 2017/481 végrehajtási rendelete (2017. március 20.) a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Egyesült Államokra vonatkozó bejegyzés tekintetében a magas patogenitású vírustörzsek okozta madárinfluenza megjelenése nyomán szükségessé vált módosításáról (EGT-vonatkozású szöveg. )

text:
               21.3.2017

               HU

               Az Európai Unió Hivatalos Lapja

               L 75/15

         A BIZOTTSÁG (EU) 2017/481 VÉGREHAJTÁSI RENDELETE
   (2017. március 20.)
   a 798/2008/EK rendelet I. mellékletének az egyes baromfiáruk Unióba történő behozatala vagy Unión keresztül történő átszállítása céljából engedélyezett harmadik országok, területek, övezetek és területi egységek jegyzékében az Egyesült Államokra vonatkozó bejegyzés tekintetében a magas patogenitású vírustörzsek okozta madárinfluenza megjelenése nyomán szükségessé vált módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére, 8. cikke (4) bekezdésére és 9. cikke (4) bekezdésének c) pontjára,
   tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) bekezdésére, 24. cikke (2) bekezdésére és 25. cikke (2) bekezdésére,
   mivel:

               (1)

               A 798/2008/EK bizottsági rendelet (3) megállapítja azokat a követelményeket, amelyeket a baromfinak és a baromfitermékeknek (a továbbiakban: áruk) az Unióba történő behozatalával és az Unió területén való átszállításával összefüggésben – az átszállítás ideje alatti tárolást is ideértve – az állategészségügyi bizonyítványok tekintetében alkalmazni kell. A rendelet előírja, hogy az áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében található táblázat 1. és 3. oszlopában felsorolt harmadik országokból, területekről, övezetekből, illetve területi egységekből érkeznek.

               (2)

               A 798/2008/EK rendelet megállapítja továbbá, hogy a harmadik országok, területek, övezetek vagy területi egységek milyen feltételek mellett tekinthetők magas patogenitású vírustörzsek okozta madárinfluenzától (a továbbiakban: HPAI) mentesnek.

               (3)

               Az Amerikai Egyesült Államok a 798/2008/EK rendelet I. mellékletének 1. részében olyan harmadik országként van feltüntetve, amelynek területéről az áruk Unióba való behozatala és az Unió területén való átszállítása nem esik korlátozás alá a HPAI jelenléte miatt.

               (4)

               Az Európai Közösség és az Amerikai Egyesült Államok között létrejött, az élő állatok és állati termékek kereskedelmével kapcsolatos közegészségügyi és állategészségügyi védelemre vonatkozó állategészségügyi intézkedésekről szóló megállapodás (a továbbiakban: a megállapodás) (4), melyet az 1998/258/EK tanácsi határozat (5) hagyott jóvá, a régiókba sorolási intézkedések azonnali kölcsönös elismeréséről rendelkezik arra az esetre, ha az Unió vagy az Amerikai Egyesült Államok területén betegség törne ki.

               (5)

               Az Amerikai Egyesült Államok 2017. március 4-én megerősítette a H7N9 altípusba tartozó HPAI jelenlétét egy Tennessee állambeli, Lincoln megyei baromfitartó gazdaságban. Ezért az említett harmadik ország egész területe már nem tekinthető mentesnek a szóban forgó betegségtől.

               (6)

               Az Egyesült Államok állategészségügyi hatóságai 10 km-es ellenőrzési övezetet hoztak létre az érintett gazdaság körül, amely kiterjed a Tennessee állambeli Lincoln, Franklin és Moore megye, valamint az Alabama állambeli Madison és Jackson megye egyes részeire. Az Egyesült Államok állategészségügyi hatóságai azonnal felfüggesztették az állategészségügyi bizonyítványok kiadását az említett államokból az Unióba irányuló exportra szánt áruk szállítmányaihoz, valamint a HPAI megfékezésére és terjedésének megállítására elrendelték az érintett állományok felszámolását is.

               (7)

               Az Amerikai Egyesült Államok információkat nyújtott be a területén tapasztalható járványügyi helyzetről és a HPAI további terjedésének megelőzése érdekében hozott intézkedésekről, amelyeket a Bizottság megvizsgált. E vizsgálat és a megállapodásban meghatározott kötelezettségvállalások, valamint az Amerikai Egyesült Államok által nyújtott garanciák alapján helyénvaló korlátozásokat bevezetni a Tennessee és Alabama állam HPAI által érintett megyéiből származó áruk Unióba történő behozatalára vonatkozóan annak érdekében, hogy az Unió védve legyen az áruknak az Egyesült Államokból az Unióba történő behozatalával összefüggő állategészségügyi kockázatok ellen. A 798/2008/EK rendelet I. mellékletének 1. részében az Amerikai Egyesült Államokra vonatkozó bejegyzést ezért a szóban forgó harmadik országnak a jelenlegi HPAI-kitörés miatt történő régiókba sorolása figyelembevételével módosítani kell.

               (8)

               A 798/2008/EK rendelet I. mellékletét ezért ennek megfelelően módosítani kell.

               (9)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A 798/2008/EK rendelet I. mellékletének 1. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. március 20-án.

            a Bizottság részéről

            az elnök

         Jean-Claude JUNCKER

      (1)  HL L 18., 2003.1.23., 11. o.

      (2)  HL L 343., 2009.12.22., 74. o.

      (3)  A Bizottság 798/2008/EK rendelete (2008. augusztus 8.) azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állategészségügyi bizonyítványok követelményeinek megállapításáról (HL L 226., 2008.8.23., 1. o.).

      (4)  HL L 118., 1998.4.21., 3. o.

      (5)  HL L 118., 1998.4.21., 1. o.

      MELLÉKLET
      A 798/2008/EK rendelet I. mellékletének 1. része az Amerikai Egyesült Államokra vonatkozó alábbi bejegyzésekkel egészül ki számsorrendben:

                  A harmadik ország vagy terület ISO-kódja és neve

                  A harmadik ország, terület, övezet vagy területi egység kódja

                  A harmadik ország, terület, övezet vagy területi egység leírása

                  Állat-egészségügyi bizonyítvány

                  Egyedi feltételek

                  Egyedi feltételek

                  Madárinfluenza-felügyeleti státus

                  Madárinfluenza elleni vakcinázási státus

                  Szalmonella-ellenőrzési státus (6)

                  Minta (Minták)

                  További garanciák

                  Záró dátum (1)

                  Nyitó dátum (2)

                  1

                  2

                  3

                  4

                  5

                  6

                  6A

                  6B

                  7

                  8

                  9

                  „US – Amerikai Egyesült Államok

                  US-2.23

                  Tennessee állam:

                              Lincoln megye

                              Franklin megye

                              Moore megye

                  WGM

                  VIII

                  P2

                  2017.3.4.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1

                  US-2.24

                  Alabama állam:

                              Madison megye

                              Jackson megye

                  WGM

                  VIII

                  P2

                  2017.3.4.

                  POU, RAT

                  N
                  P2

                  BPR, BPP, DOC, DOR, HEP, HER, SRP, SRA, LT20

                  A

                  S3, ST1”


title: A Bizottság 776/2011/EU végrehajtási rendelete ( 2011. augusztus 2. ) egyes áruk Kombinált Nómenklatúra szerinti besorolásáról

text:
               4.8.2011

               HU

               Az Európai Unió Hivatalos Lapja

               L 201/10

         A BIZOTTSÁG 776/2011/EU VÉGREHAJTÁSI RENDELETE
   (2011. augusztus 2.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.

               (5)

               Az e rendeletben előírt intézkedések összhangban vannak a Vámkódex Bizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. augusztus 2-án.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  HL L 302., 1992.10.19., 1. o.

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Étel főzésére szolgáló, megközelítőleg 31 × 47 × 40 cm méretű, 25 liter űrtartalmú készülék. A készülék rozsdamentes acélból készült külső borítással, forgótálcával, gyermekbiztonsági zárral, vezérlőgombokkal és órával van felszerelve.
                  A készülék a következőket foglalja magában:

                              —

                              egy 5 teljesítményfokozattal rendelkező, legfeljebb 900 W kimenő teljesítményű, időzítő rendszerrel ellátott mikrohullámú sütőt. A készülék előre beállított főző és kiolvasztó programokkal rendelkezik, és

                              —

                              egy legfeljebb 1 000 W kimenő teljesítményű kvarcgrillezőt.

                        A készülék rendeltetése a mikrohullámú sütő segítségével történő ételfőzés. A készülék a grillező használatával alkalmas ételfőzésre, -sütésre és -pirításra is.

                  8516 50 00

                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8516 és a 8516 50 00 KN-kód szövegezése határozza meg.
                  Az áru nem sorolható ipari mikrohullámú kemenceként a 8514 vtsz. alá, tekintettel kimenő teljesítményére és sütőkapacitására (lásd még a 8514 20 80 alszámhoz tartozó KN-magyarázatot).
                  A készülék összetett áru a XVI. áruosztályhoz tartozó megjegyzések 3. pontja értelmében, mivel egy, a 8516 50 00 KN-kód alá tartó mikrohullámú sütőből és egy, a 8516 60 70 KN-kód alá tartozó grillsütőből áll.
                  A készülék valamennyi jellemzőjét – például a kimenő teljesítményt, a teljesítményfokozatokat és a programok számát – figyelembe véve úgy tekintendő, hogy a mikrohullámú sütő szolgál az összetett áru fő műveletének elvégzésére.
                  A készüléket ezért mikrohullámú sütőként a 8516 50 00 KN-kód alá kell besorolni.


title: A Bizottság (EU) 2016/2103 végrehajtási rendelete (2016. november 21.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Burrata di Andria [OFJ])

text:
               2.12.2016

               HU

               Az Európai Unió Hivatalos Lapja

               L 327/16

         A BIZOTTSÁG (EU) 2016/2103 VÉGREHAJTÁSI RENDELETE
   (2016. november 21.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Burrata di Andria [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Olaszország kérelmét (2) a „Burrata di Andria” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Burrata di Andria” elnevezést be kell jegyezni,

         ELFOGADTA EZT A RENDELETET:
   1. cikk
   A „Burrata di Andria” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba – Sajtok – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. november 21-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 263., 2016.7.20., 7. o.

      (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság 1282/2013/EU végrehajtási rendelete ( 2013. december 10. ) a halászati ágazat operatív programjai tekintetében a 104/2000/EGK tanácsi rendelet részletes alkalmazási szabályainak megállapításáról szóló 2508/2000/EK rendelet lengyel nyelvű változatának helyesbítéséről

text:
               11.12.2013

               HU

               Az Európai Unió Hivatalos Lapja

               L 332/13

         A BIZOTTSÁG 1282/2013/EU VÉGREHAJTÁSI RENDELETE
   (2013. december 10.)
   a halászati ágazat operatív programjai tekintetében a 104/2000/EGK tanácsi rendelet részletes alkalmazási szabályainak megállapításáról szóló 2508/2000/EK rendelet lengyel nyelvű változatának helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a halászati és akvakultúra-termékek piacának közös szervezéséről szóló, 1999. december 17-i 104/2000/EK tanácsi rendeletre (1) és különösen annak 9. cikke (5) bekezdésére és 10. cikke (4) bekezdésére,
   mivel:

               (1)

               A halászati ágazat operatív programjai tekintetében a 104/2000/EGK tanácsi rendelet részletes alkalmazási szabályainak megállapításáról szóló, 2000. november 15-i 2508/2000/EK bizottsági rendelet (2) lengyel nyelvű szövegének 12. cikke hibát tartalmaz. Ezért a lengyel nyelvű változatot helyesbíteni kell. A helyesbítés a többi nyelvi változatot nem érinti.

               (2)

               A 2508/2000/EK rendeletet ezért ennek megfelelően helyesbíteni kell. A helyesbítés tárgyát képező hibák mihamarabbi kiküszöbölése érdekében indokolt, hogy ez a rendelet a kihirdetését követő harmadik napon hatályba lépjen.

               (3)

               Az e rendeletben előírt intézkedések összhangban vannak a Halászatitermék-piaci Irányítóbizottság véleményével,

         ELFOGADTA EZT A RENDELETET:
   1. cikk
   A helyesbítés csak a lengyel nyelvű változatot érinti.
   2. cikk
   Ez a rendelet Az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 10-én.

            a Bizottság részéről

            az elnök

         José Manuel BARROSO

      (1)  HL L 17., 2000.1.21., 22. o.

      (2)  HL L 289., 2000.11.16., 8. o.